**ПРОЕКТ**

**ПРЕДВАРИТЕЛЕН ДОГОВОР**

**ЗА ПОКУПКО-ПРОДАЖБА НА НЕДВИЖИМ ИМОТ**

 Днес на ………………. г. Бургас, се сключи настоящия договор между:

 1**. ”ИНДУСТРИАЛЕН И ЛОГИСТИЧЕН ПАРК - БУРГАС” АД**, с ЕИК: 201847598, със седалище и адрес на управление: гр. Бургас, ул. „Александровска” № 26, ет.3, стая 318 представлявано от Изпълнителния директор на дружеството – Георги Пенчев Кузманов, с ЕГН …………….., наричано по-долу за краткост **"ПРОДАВАЧ",** от една страна, и

2. **„…………………………………………………………“ ……………………**, вписано в Търговския регистър към Агенция по вписванията с ЕИК ……………………………, със седалище и адрес на управление…………………………………, представлявано от Управителя на дружеството …………………………. с ЕГН …………………... наричано по-долу за краткост "КУПУВАЧ", от друга страна,,

като навсякъде в този Договор „Индустриален и логистичен парк - Бургас“ АД и **…………….** …….. са наричани поотделно „ПРОДАВАЧ“ и „КУПУВАЧ“, а заедно- **„Страни“**

 **С ОГЛЕД НА ТОВА, ЧЕ:**

 ПРОДАВАЧЪТ притежава право на собственост върху следния собствен на Дружеството недвижим имот, находящ се в гр. Бургас, а именно:

**……………………………………………………………………………………………**

**……………………………………………………………………………………………**

**……………………………………………………………………………………………**

**……………………………………………………………………………………………**

**……………………………………………………………………………………………**

**……………………………………………………………………………………………**

 ПРОДАВАЧЪТ продава на КУПУВАЧА гореописания недвижим имот, при условията на този Договор, след проведен електронен търг.

 Настоящият предварителен договор по смисъла на чл.19 от ЗЗД служи за установяване на основните параметри на окончателния договор, който ще се сключи под формата на Нотариален акт между ПРОДАВАЧА и КУПУВАЧА.

 Предварителният договор ще служи и за основа на бъдещия договор за покупко-продажба на имота.

 За целите на Инвестиционното си намерение КУПУВАЧЪТ желае да закупи гореописания недвижим имот, след проведен електронен търг, при условията на този Договор и предложението направено от него, съобразно тръжната документация.

 Неразделна част от настоящия договор е инвестиционното намерение, направено в рамките на проведената тръжна процедура.

 Във връзка с изведеното дотук страните се споразумяха за следното:

**I. ПРЕДМЕТ НА ДОГОВОРА**

**Чл.1 (1)** ПРОДАВАЧЪТ се задължава да продаде на КУПУВАЧА, а последният се задължава да закупи от ПРОДАВАЧА при условията на Настоящия договор и при условията на инвестиционното предложение на **КУПУВАЧА**, направено в рамките на проведената тръжна процедура, което представлява неразделна част от настоящия договор, право на собственост върху следния собствен на Дружеството недвижим имот, находящ се в гр. Бургас, а именно: **…………………………………………………………………………………………………**

**…………………………………………………………………………………………… .**

**……………………………………………………………………………………………**

**……………………………………………………………………………………………………….**., заедно с всички подобрения и, заедно с всички подобрения и превращения в така описания поземлен имот (наричан по-нататък за краткост: „**ИМОТ/А**“)

**(2)** Имотът е индивидуализиран чрез приложената към Договора Скица № ………………..., издадена от Служба по геодезия, картография и кадастър - гр. Бургас.

**(3)** ПРОДАВАЧЪТ удостоверява правото си на собственост върху Имота, предмет на настоящия договор, с Устав на дружеството ПРОДАВАЧ, надлежно вписан в Търговския регистър и в Имотния регистър.

**II. СКЛЮЧВАНЕ, ВЛИЗАНЕ В СИЛА НА ДОГОВОРА**

**Чл.2 (1)** Договорът поражда действие от момента, в който бъде подписан от двете страни.

**(2)** Страните се задължават да сключат окончателен договор във формата на нотариален акт в срок до 15 /петнадесет/ работни дни след изпълнение и приключването на всички преюдициални процедури във връзка с Имота, по настоящия договор.

 **(3)** Ако стане очевидно, че посочените в този Договор срокове бъдат или има опасност да бъдат просрочени, страните могат да подпишат двустранно писмено споразумение за удължаване на който и да е от сроковете по настоящия договор, при постигнато съгласие за това.

**ІІІ. ДЕКЛАРАЦИИ И УВЕРЕНИЯ (гаранции на ПРОДАВАЧА)**

**Чл.3** ПРОДАВАЧЪТ декларира и гарантира пред КУПУВАЧА, че при сключването, по време на действието на този Договор, включително и при сключването на Нотариалната сделка:

**1.** ПРОДАВАЧЪТ е дружество, надлежно учредено и съществуващо съгласно законите на Република България и има правоспособността да притежава своите активи, да осъществява дейността си и да съблюдава и изпълнява задълженията си по този Договор;

**2.** ПРОДАВАЧЪТ е единствен собственик и не съществуват трети лица с право на собственост и/или каквито и да е други права върху Имота и/или части от него;

**3**. Документите, удостоверяващи правото му на собственост, са истински и верни;

**4.** Собствеността на ПРОДАВАЧА върху Имота и/или части от него, е необременена с каквито и да е Тежести и права на трети лица. “Тежест” по смисъла на този Договор означава: ипотека, залог на търговско предприятие, включващо имота, предмет на настоящия договор или друго обезпечение или право на предпочтително удовлетворение касаещо Имота; вещно право на ползване или на преминаване, вещно право на строеж, сервитут или друга вещна тежест; възбрана, висящ съдебен или извън съдебен спор или изпълнителни дела за Имота, претенция за възстановяване на собственост върху имота (в т.ч. и реституционни претенции) или договор за наем;

**5.** Имотът е със следните характеристики и параметри за застрояване:

- Н /височина/ – до 15-20 м.

- К инт. /интензивност на застрояване/ – до 2.0

- П застр. /плътност на застрояване/ – до 60 %

- П озел. /необходима озеленена площ/ – мин. 20 %

- е /застрояване/ – свободно

**IV. УСЛОВИЯ, ПРИ КОИТО Е СПЕЧЕЛЕН ТЪРГА**

**Чл.4** Условията, при които е спечелен търга са:

1. Тръжната цена в размер началната тръжна цена, плюс съответните стъпки на наддаване …… /………………………………. / лева без вкл. ДДС или …………….. /……………………………………………………../ лева с включен ДДС.

2. Срок за реализация и въвеждане в експлоатация на инвестицията – ……….. /………………/ месеца от датата на сключване окончателния договор и наличие на довеждаща инфраструктура до имота в степен на завършеност и със съответните документи, които се изискват от съответните органи и чието наличие позволява въвеждане в експлоатация на инвестицията на купувача от компетентните органи.

3. Брой осигурени работни места след изграждане на обекта в имота, предмет на продажба …………../…………./, които да бъдат поддържани за срок не по-кратък от 5 години.

4. Плътност на застрояване – минимум 40 % /четиридесет процента/.

**V. ЦЕНА, НАЧИН И СРОКОВЕ НА ПЛАЩАНЕ**

**Чл.5** Продажната цена на имота по чл. 1 от настоящия договор, достигната на проведения в гр. Бургас на ………………. електронен търг възлиза на **………………** лв. **/……………………………………/** без включен ДДС лв. ……………………………. /…………………………………/ с включен ДДС

**Чл.6 (1)** Цената по чл. 5 се изплаща от КУПУВАЧА на ПРОДАВАЧА, както следва:

**а/** ……………… лв. /………………………./ без ДДС, като депозит за участие в търга, който се трансформира в авансова вноска с подписване на договора.

**б/** останалата част от дължимата сума в размер на ………………….. лв. /……………………… / без ДДС или …………………. лв. /./ с включено ДДС ще се изплати от КУПУВАЧА, до подписване на окончателния договор за покупко-продажба, изготвен в нотариална форма, а именно в срок до 48 (четиридесет и осем) месеца от подписване на предварителния договор, но не по-рано от получаване на уведомление от продавача, че е изпълнил задълженията си по чл.19 и чл.21 от настоящия договор.

**Чл.7.** ПРОДАВАЧЪТ и КУПУВАЧЪТ се задължават да предприемат всички необходими действия от тяхна страна, с цел осъществяване на Нотариална сделка в договорения между Страните срок и в случай, че всички условия по настоящия предварителен договор са изпълнени.

**Чл.8**. Всяка от Страните се задължава да се яви в уговорените между страните дата и час пред нотариус ……….. по описа на Нотариалната камара на Република България, в кантората й на адрес ……………………… съгласно условията и сроковете по настоящия Договор, като носи със себе си всички необходими за осъществяването на Нотариалната сделка документи.

**VII. РАЗНОСКИ**

**Чл.9.** Всички разходи по нотариалното прехвърляне, местен данък, такса вписване и нотариална такса са за сметка на КУПУВАЧА.

**Чл.10.** Разходите за ползване на юридическа и друга консултантска помощ се поемат от страните, така както са ги направили.

**VIII. ЗАДЪЛЖЕНИЯ НА ПРОДАВАЧА**

**Чл.11.** ПРОДАВАЧЪТ има задължението:

(1) да прехвърли правото на собственост на КУПУВАЧА на описания по-горе имот с нотариален акт, без тежести при условията на настоящия договор.

(2) да предостави на купувача виза за проектиране (комбинирана скица), съгласувана със всички експлоатационни дружества, съгласно изискванията на купувача.

**Чл.12**. ПРОДАВАЧЪТ се задължава след сключване на настоящия Договор да не прехвърля собствеността върху Имота на което и да е трето лице, различно от КУПУВАЧА, да не обременява Имота с каквито и да било Тежести, както и да не предприема каквито и да било други фактически или правни действия, които биха застрашили или осуетили изпълнението на предмета на този Договор.

**IX. ЗАДЪЛЖЕНИЯ НА КУПУВАЧА**

**Чл.13.** КУПУВАЧЪТ се задължава след сключване на Окончателния договор, изготвен в нотариална форма:

* да не извършва промяна в предназначението за ползване на имота за срок от 10 години;
* да използва изградения обект на 100% за дейността, съгласно предназначението на имота, съгласно ПУП;
* да започне строителството в имота, предмет на продажбата не по-късно от 8 (осем) месеца от датата на сключване на окончателния договор;
* да извърши строителството на имота и да го въведе в експлоатация за предложения срок по чл.4, т.2;
* да осигури предложения брой работни места по трудов договор по чл.4, т.3 в изградения обект и да ги поддържа за срок не по-кратък от 5 години.
* да реализира предложената инвестиция по чл.4, т.4 в пълен размер и в предвидените срокове.
* прехвърлянето на правата и задълженията, произтичащи от договора за продажба на трето лице да става само след изрично съгласие на Съвета на директорите на „Индустриален и логистичен парк – Бургас“ АД , при условие, че същото се прави преди реализиране на инвестиционното намерение.

 **Чл.14.** Срокът за реализиране на инвестицията и започване на строителството може да бъде променян само след положително решение на Съвета на директорите на „Индустриален и логистичен парк-Бургас“ АД по направено писмено и аргументирано искане от страна на КУПУВАЧА.

**Чл.15.** КУПУВАЧЪТ се задължава да заплати покупната цена, договорените между страните допълнителни разходи и разноските по сключването на Нотариалната сделка, в размерите и сроковете посочени по-горе.

**Чл.16.** КУПУВАЧЪТ е длъжен да изпълни Инвестиционното предложение, така както го е описал, приложена към документите му за участие в търга. В случай че КУПУВАЧЪТ сертифицира проекта, той е длъжен да изпълни Инвестиционното предложение, така както е описано, в заявеното пред Българската агенция за инвестиции.

**Чл.17.** КУПУВАЧЪТ е длъжен да не извършва промяна в предназначението и ползването на имота в срок от 10 години.

**РАЗДЕЛ X. ПРОЕКТИРАНЕ И ИЗГРАЖДАНЕ НА ИНФРАСТРУКТУРНИ ОБЕКТИ**

**Чл.18**. ПРОДАВАЧЪТ се задължава изцяло за своя сметка:

**Чл.18.1.** да проектира и съгласува с всички компетентни за целта инстанции необходимите инвестиционни проекти (в т.ч. и от фазата „Технически проект”/“Работен проект“), и да получи надлежно издадени и влезли в сила Разрешения за строеж за всички посочени по-долу инфраструктурни обекти („Инфраструктурни обекти“);

**Чл.18.2.** да изгради всички Инфраструктурни обекти, а именно:

1. да проектира и съгласува с всички компетентни за целта инстанции необходимите инвестиционни проекти (в т.ч. и от фазата „Технически проект”/“Работен проект“), и да получи надлежно издадени и влезли в сила Разрешения за строеж за всички посочени по-долу инфраструктурни обекти („Инфраструктурни обекти“);

2. да изгради всички Инфраструктурни обекти, а именно:

2.1. Тръбна мрежа за електроенергийна връзка до кабелна шахта пред имота. Такса присъединяване на консуматора към електроенергийната мрежа, определена от съответното електроразпределително дружество и изчислена на база на заявената мощност, е за сметка на консуматора.

2.2. Уличен водопровод за питейни нужди. Връзките за водопроводното отклонение от имота на КУПУВАЧА до водопровода пред имота се изпълняват от КУПУВАЧА.

2.3. Канализационна мрежа, разположена в уличното платно пред Имота, за заустване на дъждовните и битовите отпадни води. Връзката на канализационното отклонение от имота на КУПУВАЧА до канализационната мрежа срещу Имота се изпълнява от КУПУВАЧА със сондаж под пътната настилка. ПРОДАВАЧЪТ има право да извършва мониторинг на отпадните води, изпускани от КУПУВАЧА в канализационната система;

 2.4. Шахта за оптичен кабел, изградена пред Имота. Връзката на оптичния кабел за Имота се изпълнява от **КУПУВАЧА** до шахтата за оптичен кабел срещу Имота.

 2.5. Пътна връзка с едно платно на движение, с асфалтово покритие и един вход-изход към Имота.

**Чл. 19 ПРОДАВАЧЪТ** е длъжен да изпълни проектирането и изграждането на Инфраструктурните обекти с приети Констативни актове за установяване годността за приемане на строежа на същите (Приложение № 15 от Наредба № 3 от 31.07.2003 г. за съставяне на актове и протоколи по време на строителството) преди подписване на окончателния договор, но не по-късно от 48 (четиридесет и осем) месеца от сключване на предварителния договор.

**Чл.20**. Срокът по чл. 28 спира да тече за времето на обжалване на процедурите за възлагане на обществени поръчки за избор на изпълнител за проектиране и изграждане на Инфраструктурните обекти по реда на Закона за обществените поръчки.

**Чл.21**. **ПРОДАВАЧЪТ** се задължава в 120 дневен срок, считано от датата на снабдяване с акт образец 15, да предприеме всички необходими фактически и правни действия, както и да подготви, окомплектова и внесе за съгласуване и одобрение пред компетентните органи всички документи, необходими за снабдяване на инфраструктурните обекти с Акт –образец 16. Той е длъжен да отстрани всички пропуски, ако такива бъдат констатирани от компетентните органи, и да въведе инфраструктурните обекти в експлоатация.

**Чл. 22.** **КУПУВАЧЪТ** се задължава да изгради за своя сметка отклонения от линейните инфраструктурни обекти от границата на Имота до точките на свързване в изгражданите обекти, заедно с всички съпътстващи понижителни/измервателни и пр. спомагателни табла и съоръжения за съвместяване на параметрите на довеждащата инфраструктура с параметрите на обектовата такава.

 **Чл.23.** С цел захранване на трафопост, изграден от Купувача съгласно чл. 22, Купувачът изпълнява електроенергийна връзка за кабелна мрежа средно напрежение в съответствие с указанията за присъединяване, предмет на договор, сключен между Купувача и „ЕВН – Електроразпределение България“ ЕАД. Такса присъединяване на консуматора към електроенергийната мрежа, определена от съответното електроразпределително дружество и изчислена на база на заявената мощност, е за сметка на консуматора..

 **Чл. 24** Връзките за водопроводните отклонения от имота до водопровода пред имота, се изпълняват от **КУПУВАЧА**.

 **Чл. 25**. Връзката на канализационното отклонение от имота на КУПУВАЧА до канализационната мрежа срещу Имота се изпълнява от **КУПУВАЧА** със сондаж под пътната настилка;

 **Чл. 26**. **КУПУВАЧЪТ** трябва да изготви и съгласува за своя сметка работните проекти за цитираните по-горе външни връзки.

 **Чл. 27**. Всички поправки на уличните настилки и инфраструктура, повредени от **КУПУВАЧА** са за негова сметка.

 **Чл.28.** Ако **ПРОДАВАЧЪТ** не проектира и не изгради който и да е от Инфраструктурните обекти и не получи валидни констативни актове за установяване годността за приемане на строежа на инфраструктурните обекти (Приложение № 15 от Наредба № 3 от 31.07.2003 г. за съставяне на актове и протоколи по време на строителството) за който и да е от тях в договорения в чл.19 срок, то **КУПУВАЧЪТ** има право да развали окончателния договор за покупко-продажба на Имота. Същото право Купувачът има и ако ПРОДАВАЧЪТ не изпълни задължението си по чл.21.

**X. ПРЕХВЪРЛЯНЕ НА СОБСТВЕНОСТТА**

**Чл.29.** Правото на собственост върху имота по чл. 1 преминава върху КУПУВАЧА след окончателното заплащане на продажната цена и сключване на окончателен договор, изготвен в нотариална форма.

**XI. САНКЦИИ И НЕУСТОЙКИ**

**Чл.30. (1)** КУПУВАЧЪТ дължи неустойка в размер на 30% от продажната цена на ИМОТА общо за всички форми на неизпълнение на задълженията по договора, както следва:

 (а) при извършване на промяна в предназначението за ползване на ИМОТА и изградения в него обект- до 5 %;

(б) при неизпълнение на Инвестиционното предложение, така както го е описал в офертата, приложена към документите му за участие в търга или пред БАИ в случай на сертифициране на проекта съгласно чл.16 от настоящия договор - до 5 %;

(в) при неизпълнение на задължението за започване на строителството в Имота, удостоверено чрез акт образец 2 за откриване на строителна площадка и определяне на строителна линия, не по-късно от 8 (осем) месеца от датата на сключване на окончателния договор- до 1%;

(г) при неспазване на минимална плътност на застрояване на Имота от 40 % /четиридесет процента/- до 5%;

(д) при неизпълнение на пълния размер на инвестицията, удостоверен с разходно-оправдателни документи, представени от Дружеството – купувач- до 5%;

(е) при нереализиране на заявения размер на инвестицията в предвидените срокове- до 5 %;

 (ж) при неизпълнение на задължението за прехвърляне на правата и задълженията по настоящия Договор на трето лице с изричното съгласие на Съвета на директорите на „Индустриален и логистичен парк – Бургас“ АД и на Общински съвет – Бургас при условие, че се същото се прави преди реализиране на инвестиционното намерение- до 4 %;

(з) при неизпълнение на Инвестиционното предложение, така както го е описал в офертата приложена към документите му за участие в търга или пред БАИ в случай на сертифициране на проекта съгласно чл.16 от настоящия договор.

 **(2)** КУПУВАЧЪТ дължи неустойка за неосигуряване на предложените работни места - за всяко работно място в размер на 1 %, от установената средна годишна работна заплата за страната, определена по данни на Националния статистически институт за съответната година, за всеки месец от неизпълнението. Неустойките по отношение на работните места се прилагат в случаите на неизпълнение на задължението по настоящата алинея в рамките на 24 /двадесет и четири/ последователни месеца в рамките на календарните години.

**Чл.31. (1)** В случай че по вина на КУПУВАЧА се стигне до прекратяване на настоящия договор и не бъде сключен окончателен договор изготвен с нотариална форма, внесеният депозит за участие в търга за продажба в размер на …………….. лв. /…………………………../ без ДДС не се връща и се запазва в полза на ПРОДАВАЧА.

**(2)** В случай че по вина на ПРОДАВАЧА се стигне до прекратяване на настоящия договор и не бъде сключен окончателен договор изготвен с нотариална форма, същият дължи внесения депозит за участие в търга за продажба в размер на …………….. лв. /…………………………../ без ДДС.

**(3)** При пълно неизпълнение на задълженията по окончателния договор от страна на КУПУВАЧА, ПРОДАВАЧЪТ може да развали договора, като в този случай КУПУВАЧЪТ дължи неустойка в размер на продажната цена на имота.

**XII. ПРЕКРАТЯВАНЕ НА ДОГОВОРА**

**Чл.32.** Настоящият договор се прекратява при неизпълнение на посочените условия.

**XIII. ЗАКЛЮЧИТЕЛНИ РАЗПОРЕДБИ**

**Чл.33.** За избягване на всякакво съмнение страните потвърждават, че този Договор има значението на Предварителен договор по смисъла на чл.19 от Закона за задълженията и договорите (ЗЗД) и всяка от Страните може да иска обявяването му за окончателен по реда на чл. 362 – чл. 364 от ГПК във вр. с чл. 19, ал. 3 от ЗЗД. Действия на страната за реализиране на правата й по този член, не изключват правото и да претендира заплащане на неустойка така, както това е предвидено в този Договор, като неустойката ще се начислява до окончателното приключване на делото или до прехвърлянето на собствеността върху Имота в по-ранен момент.

**Чл.34** Всички съобщения и уведомления във връзка с настоящия Договор, доколкото не е уговорено друго изрично, се извършват в писмена форма и се изпращат на следните адреси:

* **За „ИНДУСТРИАЛЕН И ЛОГИСТИЧЕН ПАРК- БУРГАС“ АД: гр. Бургас, ул. „Крайезерна“ № 155, ет.2;**
* **……………………………………………………………………….**

 **Чл.35** Адресираните до ПРОДАВАЧА уведомления трябва да са в писмена форма и се приемат за получени в момента на връчването им на посочения адрес на ПРОДАВАЧА, в случай че връчването е лично, с препоръчано писмо или по куриер.

**Чл.36** Адресираните до ПРОДАВАЧА уведомления, които са изпратени предварително по факс или по електронната поща, не се приемат за връчени в съответствие с настоящия договор. Правно действие спрямо ПРОДАВАЧА пораждат само уведомленията, които са връчени съгласно чл.34.

**Чл.37** Ако някои от относимите за изпълнението на задължението за информиране данни се променят, в частност се промени представителят на КУПУВАЧА, упълномощеният му представител или се променят адресите, тези обстоятелства се съобщават писмено на ПРОДАВАЧА. От момента на постъпване на подобно уведомление ПРОДАВАЧЪТ е задължен да отчита промяната в относимите данни, в частност е задължен да изпраща документите до новия представител на КУПУВАЧА или до новия му упълномощен представител, евентуално до новия адрес.

**Чл.38** В случай на спорове между страните, при които не може да се постигне споразумение по реда на настоящия договор, се прилагат общите правила на българското материално и процесуално право, като възникналите спорове са подсъдни на съответния съд в гр. Бургас.

**Чл.39** За окончателния договор за покупко-продажба на посочения по - горе имот се прилагат разпоредбите на българското законодателство и този договор.

**Чл.40** Ако отделни клаузи от този договор станат напълно или отчасти невалидни, валидността на останалите части от договора остават незасегнати. Невалидните клаузи ще бъдат заместени от приложимите разпоредби на закона. В случай, че в процеса на преговори възникнат разногласия относно тълкуването на отделни елементи на Предварителният договор, страните договарят с настоящото да ги разрешават по взаимно съгласие и в интерес на двете страни.

**Чл.41** При възникване на форсмажорни обстоятелства, засягащи изпълнението на договора, като война, експлозии, пожари, земетресения, наводнения, бури, урагани, епидемии и други природни бедствия, общонационални, регионални или браншови стачки, промени в законодателството, с които се въвеждат нормативни ограничения, засягащи изпълнението на задълженията на която и да е от страните по Договора; действието на настоящия Договор се спира до отпадането на тези обстоятелства, а уговорените в настоящия Договор срокове за изпълнение на задълженията по него се удължават със срока на времетраене на форсмажорните обстоятелства. В този случай никоя от страните не дължи неустойки както и никоя от страните не може да предяви претенции към другата за неизпълнение на Договора. Форсмажорното събитие се доказва с официален документ.

**Чл.42.** Неразделна част от настоящия договор са: инвестиционно предложение на купувача и документи от проведения електронен търг, вносни бележки за изплатените суми по чл. 6 от настоящия договор; скица на имота.

Настоящият Договор може да бъде изменян или допълван само по взаимно съгласие на страните, изразено в писмена форма.

Настоящият предварителен договор се изготви и подписа в два еднообразни екземпляра, по един за всяка от страните.

**Приложения:**

Приложение № 1- Инвестиционно предложение на купувача;

Приложение № 2 - вносни бележки за изплатените суми по чл. 6 от настоящия договор;

Приложение № 3 – Скица №………………….., издадена от Служба по геодезия, картография и кадастър- гр. Бургас.

ПРОДАВАЧ:............................... КУПУВАЧ:..................................

За „Индустриален и логистичен парк- Бургас“ АД За „…………………………..“

 ……………………………

/Изпълнителен директор/ /………………./